বাৰ্থডে' পাৰ্টী কৰি ৯জনক আঘাতপ্ৰাপ্ত কৰা কোন এই মাতাল যুৱতী ? -\nHomeআঞ্চলিকবাৰ্থডে' পাৰ্টী কৰি ৯জনক আঘাতপ্ৰাপ্ত কৰা কোন এই মাতাল যুৱতী ?\nবাৰ্থডে' পাৰ্টী কৰি ৯জনক আঘাতপ্ৰাপ্ত কৰা কোন এই মাতাল যুৱতী ?\nগুৱাহাটীঃ মহানগৰীত শুকুৰবাৰে নিশা সুৰামত্ত যুৱতীৰ তাণ্ডৱে তীব্ৰ চাঞ্চল্যৰ সৃষ্টি কৰিছে। লোকনিৰ্মাণ বিভাগৰ ৮জনকৈ শ্ৰমিকক খুন্দিওৱাৰ ফলত গুৰুতৰভাৱে আহত হয় শ্ৰমিককেইজন। লগতে গুৰুতৰভাৱে আহত হয় আন এজন লোক। দুৰ্ঘটনা সংঘটিত কৰা যুৱতীগৰাকী মহানগৰীৰ 'অজন্তা পথ'ৰ ৰাজকন্যা বৰুৱা বুলি আৰক্ষীয়ে জানিবলৈ দিয়ে।\nপেছাত ইভেণ্ট মেনেজমেণ্টৰ সৈতে জড়িত আছিল যুৱতীগৰাকী। শুকুৰবাৰে 'হোটেল ভিভাণ্টা'ত বাৰ্থ ডে' পাৰ্টী কৰি নিশা প্ৰায় ১.৪৫বজাত গৃহ অভিমুখে গৈ থকা অৱস্থাত ৰুক্মিণী গাঁৱৰ কালভাৰ্টৰ সমীপত তীব্ৰবেগত অন্য এখন বাহনত খুন্দা মাৰে।\nযুৱতীগৰাকীৰ গাড়ীৰ খুন্দাত আহত ৮জনক সংকটজনক অৱস্থাত জিএমচিএইচত ভৰ্তি কৰায়। দুৰ্ঘটনাত পদপথত থকা এজন অচিনাক্ত লোকৰ গাড়ীৰ খুন্দাত ভৰি ছিগি যোৱাৰ লগতে মূৰত আঘাত পোৱা 'TATA ACE'ৰ চালক ইমৰান চৌধুৰীৰ অৱস্থা অতি সংকটজনক বুলি জানিব পৰা গৈছে।\nইপিনে দুৰ্ঘটনাৰ পাছত কৰ্তব্যৰত আৰক্ষীক অসভ্যালী কৰাৰ লগতে কামত বাধা দিছিল যুৱতীগৰাকীয়ে। এই ঘটনা সন্দৰ্ভত দিছপুৰ আৰক্ষীয়ে 3616/2021ৰ অধীনত ভাৰতীয় দণ্ডবিধিৰ 279/338/294/353 ধাৰাত নিজাববীয়া গোচৰ ৰুজু কৰিছে। আৰক্ষীয়ে যুৱতীগৰাকীক গ্ৰেপ্তাৰ কৰি হাজিৰ কৰে আদালতত। পুৱা থানাত সাংবাদিকৰ কেমেৰা ভাঙিবলৈ চেষ্টা সুৰামত্ত যুৱতীগৰাকীৰ। ঘটনাস্থলীত দিছপুৰ আৰক্ষীৰ সৈতে তৰ্ক-বিতৰ্কত লিপ্ত হৈ যুৱতীগৰাকীয়ে অশ্লীল ভাষাৰে গালি-গালাজ পাৰে আৰক্ষীক।\nPrevious articleকোন কোন সমষ্টিত প্ৰতিদ্বন্দ্বিতা কৰিব কংগ্ৰেছে? সাজু প্ৰাৰ্থীৰ তালিকা\nNext articleএই চৰকাৰৰ ব্ৰেণ্ড এম্বেচেডৰৰ দায়িত্বত কংগনা ৰাণাৱট! পিছে কোনখন চৰকাৰ?
